open-index/open-wikipedia-markdown huggingface dataset:
பிரதம மந்திரி ஜீவன் ஜோதி பீமா ஆயுள் காப்பீட்டுத் திட்டம்

**பிரதம மந்திரி ஜீவன் ஜோதி பீமா ஆயுள் காப்பீட்டுட் திட்டம் (PMJJBY)**  இந்திய அரசு உறுதுணையாக இருக்கும் ஆயுள் காப்பீட்டுத் திட்டம் ஆகும். இத்திட்டம் முதன்முதலில் 2015-ஆம் ஆண்டிற்கான இந்திய அரசின் பட்ஜெட் உரையின் போது அப்போதைய நிதி அமைச்சர் அருண் ஜெட்லியால் பிப்ரவரி 2015-இல் அறிவிக்கப்பட்டது. பின்னர் பிரதமர் நரேந்திர மோதியால் 9 மே அன்று கொல்கத்தாவில் முறைப்படி துவக்கிவைக்கப் பட்டது.  மே 2015 வரை இந்தியாவின் மொத்த மக்கள்தொகையில் 20% மட்டுமே ஏதோ ஒரு வகையான காப்பீட்டைக் கொண்டிருந்தனர். இத்திட்டம் அந்த சதவிகிதத்தை அதிகரிக்கும் பொருட்டு துவக்கப்பட்டது.

பிரதம மந்திரி ஜீவன் ஜோதி பீமா ஆயுள் காப்பீட்டுட் திட்டம் - இல் வங்கிக் கணக்கு வைத்துள்ள, 18 முதல் 50 வரை நிரம்பியுள்ளவர்கள் சேரலாம். இதற்கு வருடாந்திர சந்தா ரூ.330. இந்தக் கட்டணத்திற்கு ஜி.எஸ்.டி. வரி செலுத்துவதில் இருந்து விலக்கு அளிக்கப் படுகிறது. இந்தச் சந்தாக் கட்டணம் சந்தாதாரரின் வங்கிக் கணக்கில் இருந்து தானாகவே முன்கொடுத்த ஒப்புகையின் மூலம் எடுத்துக் கொள்ளப்படும். எந்த ஒரு காரணத்தினாலும் சந்தாதாரர் இறக்க நேரிட்டால் அவரது வாரிசு (*Nominee*) க்கு ரூ. 2 லட்சம் காப்பீட்டுத் தொகை வழங்கப்படும்.

இத்திட்டம் பிரதமரின் ஜன் தன் திட்டதுடன் இணைக்கப்படும். ஆரம்பத்தில் பெரும்பாலான ஜன் தன் வங்கிக் கணக்குகள் பணம் எதுவும் கணக்கில் வரவு வைக்கப்படாத கணக்குகளாக இருந்தன. இத்தகைய திட்டங்களை இணைப்பதன் மூலம் பூச்சியம் நிதி உள்ள கணக்குகளைக் குறைக்க அரசு இலக்கு வைத்துள்ளது.

வங்கிக் கணக்குள்ள எவரும் இணைய வங்கிச் சேவையின் மூலம் அல்லது வங்கிக் கிளைக்கு நேரில் சென்று ஒரு படிவத்தை நிரப்புவதன் மூலம் வருடத்தின் எந்த காலத்திலும் இத்திட்டத்தில் சேரலாம்.

## விளைவுகள் அல்லது பலன்கள்
31 மார்ச் 2018 வரை, 5.92 கோடி பேர் இத்திட்டத்தில் இணைந்துள்ளனர். 1,35, 212 கோரிக்கைகளின் மூலம் ரூ. 2, 702.24 கோடி ரூபாய் காப்பீட்டுத் தொகையாக பயணாளிகளுக்கு வழங்கப்பட்டுள்ளது.

## புள்ளிவிவரம்

* இதுவரை உரிமைகோரல்களுக்கு வழங்கப்பட்ட கூட்டுத்தொகை: ரூ. 13,290.40 கோடி (ஏப்ரல் 26, 2023 நிலவரப்படி)

## குறை விமர்சனங்கள்
வங்கிகள் இத்திட்டத்தின் மூலம் மிகக் குறைவான வரவே கிடைக்கும் எனப் புகார் தெரிவித்துள்ளன. சில வங்கியாளர்கள் இந்தக் குறைவான வரவு, அனைத்து வங்கிச் சேவைகளையும் அளிக்கப் போதுமானது அல்ல எனத் தெரிவித்துள்ளனர். இது ஒரு குழு சார்ந்த காப்பீட்டுத் திட்டம் என்பதால் ஒரு குறிப்பிட்ட ஆண்டில் காப்பீட்டு நிதி கோரி அதிக விண்ணப்பங்கள் வந்தால் எப்படிக் கையாள்வது என்று வங்கிகளுக்கு உத்தரவுகள் வழங்கப்படவில்லை.  இத்திட்டதில் சேர மருத்துவப் பரிசோதனையோ ஏற்கனவே இருக்கும் நோய்கள் பற்றிய மருத்துவச் சான்றோ சமர்பிக்கத் தேவை இல்லாதிருப்பதை காப்பீட்டு நிறுவனங்கள் குறையாகச் சுட்டிக்காட்டியுள்ளன.

## மேலும் பார்க்க
* ஜன் தன் திட்டம்,  நிதிச்சேவைகளை பரவலாக்கும் திட்டம்
* பிரதம மந்திரி சுரக்‌ஷா பீமா விபத்துக் காப்பீட்டுத் திட்டம், தொடர்புடைய விபத்துக் காப்பீட்டுத் திட்டம்
* அடல் ஓய்வூதியத் திட்டம், தொடர்புடைய ஓய்வூதியத் திட்டம்
* பிரதம மந்திரி முத்ரா திட்டம்
* வைப்பு காப்பீடு மற்றும் கடன் உத்தரவாதக் கழகம்

## உசாத்துணை

பகுப்பு:இந்திய அரசுத் திட்டங்கள்
பகுப்பு:இந்தியாவில் வங்கியியல்
பகுப்பு:மோதி ஆட்சியின் திட்டங்கள்
பகுப்பு:இந்தியாவில் சமூகப் பாதுகாப்பு
பகுப்பு:இந்தியாவில் காப்பீடு
பகுப்பு:இந்திய அரசின் திட்டங்கள்
கே. எஸ். மஸ்தான்

**கே. எஸ். மஸ்தான்** (*K. S. Masthan*) என்ற இயற்பெயர் கொண்ட இவர், **செஞ்சி கே. எஸ். மஸ்தான்** என்ற பரவலாக அறியப்படும் தமிழக அரசியல்வாதியும், தமிழக அமைச்சரும் ஆவார். இவர் 2016 ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விழுப்புரம் மாவட்டத்தின், செஞ்சி சட்டமன்றத் தொகுதியில் தி.மு.க கட்சி சார்பில் போட்டியிட்டு சட்டமன்றத்துக்குத் தேர்ந்தெடுக்கப்பட்டார். 2021 தமிழ்நாடு சட்டமன்றத் தேர்தலில் செஞ்சி சட்டமன்றத் தொகுதியில் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று திராவிட முன்னேற்றக் கழகத் தலைவர் மு. க. ஸ்டாலின் அவர்கள் தமிழக முதல்வராக பதவி ஏற்றுள்ள அமைச்சரவையில் தமிழக சிறுபான்மையினர் நலன் மற்றும் வெளிநாடு வாழ் தமிழர் நலத்துறை அமைச்சராக பதவியேற்றிருக்கிறார். இந்த அமைச்சுவின் கீழ், சிறுபான்மையினர் நலன், வெளிநாடு வாழ் தமிழர் நலன், அகதிகள், வெளியேற்றப்பட்டவர்கள், வக்ஃபு வாரியம் போன்றவை ஆளுமையாகிறது.  திராவிட முன்னேற்றக் கழகத்தின் விழுப்புரம் வடக்கு மாவட்ட செயலாளராகவும் உள்ளார்.

## வாழ்க்கை
31 மே 1955-ஆம் ஆண்டு, தமிழ்நாட்டிலுள்ள விழுப்புரம் மாவட்டத்தின் செஞ்சி என்ற தமிழக நகரில், இவரின் தந்தையான காஜா பாஷா என்பவருக்கும், தாயான ஜூலேகா பீ என்பவருக்கும் மகனாகப் பிறந்தார். இவர், செஞ்சி அரசு மேல்நிலைப்பள்ளியில், 1972 ஆம் ஆண்டு 8 ஆம் வகுப்பு வரை கல்வி பயின்றார்.  1985 ஆம் ஆண்டு மார்ச்சு மாதம் 3 ஆம் நாள்,  சைத்தானி பீ மஸ்தான்  என்பவரை மனைவியாக ஏற்றார், இவர்கள் இருவரும் திருமணம் வாழ்வினில், மூன்று மகள்கள். ஒரு மகனையும் பெற்று வாழ்கின்றனர்.

### சட்டமன்ற உறுப்பினர்

### கட்சி பொறுப்புகள்
* 1976-ல் அரசியல் பயணம் துவக்கம்.
* 1978-ல் செஞ்சி பேரூர் கழக செயலாளர்.
* 1980-ல் பொதுக்குழு உறுப்பினர்.
* 1992-ல் ஒருங்கிணைந்த விழுப்புரம் மாவட்ட பொறுப்புக் குழு உறுப்பினர்.
* 1996-ல் மாநில செயற்குழு உறுப்பினர்
* 1999-ல் ஒருங்கிணைந்த விழுப்புரம் மாவட்ட அவைத்தலைவர்.
* 2014 ஆம் ஆண்டு முதல் விழுப்புரம் வடக்கு மாவட்ட திமுக கட்சியின் செயலாளர்.

## அரசு பதவிகள்
* 1986-முதல் 2016 வரை 5 முறை செஞ்சி பேரூராட்சி தலைவர்.
* 1989-ல் செஞ்சி பால் உற்பத்தியாளர்கள் கூட்டுறவு சங்கத் தலைவர்.
* 1996 ல் கடலூர் - விழுப்புரம் மாவட்ட பால்வள பெருந்தலைவர்.
* 1996-ல் செஞ்சி விவசாய கூட்டுறவு வங்கி தலைவர்.
* 2016 முதல் 2021 வரை செஞ்சி தொகுதி சட்டமன்ற உறுப்பினர்.
* 2021 ஆம் ஆண்டு நடைபெற்ற சட்டமன்றத் தேர்தலில் செஞ்சி தொகுதி சட்டமன்ற உறுப்பினராகத் தேர்ந்தெடுக்கப் பட்டுள்ளார். மேலும் திராவிட முன்னேற்றக் கழகத் தலைவர் மு. க. ஸ்டாலின் அவர்கள் முதல்வராக பதவி ஏற்றுள்ள அமைச்சரவையில்,  செஞ்சி கே எஸ்.மஸ்தான் திமுக வின் தமிழ்நாட்டு சட்டமன்ற உறுப்பினராகவும், சிறுபான்மையினர் நலன் மற்றும் வெளிநாடு வாழ் தமிழர் நலத்துறை அமைச்சராக உள்ளார்.

## வெளி இணைப்புகள்
* Gingee K. S. Masthan Facebook page
*Gingee K. S. Masthan Twitter page
*Gingee K. S. Masthan Instagram page

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய முஸ்லிம்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக முன்னாள் அமைச்சர்கள்
பகுப்பு:1955 பிறப்புகள்
பகுப்பு:விழுப்புரம் மாவட்ட மக்கள்
கொட்டரை தடுப்பணை

**கொட்டரை தடுப்பணை**, தமிழ்நாடு, பெரம்பலூர் மாவட்டம், ஆலத்தூர் வட்டம்  கொட்டரையில் மருதையாற்றின் குறுக்கேக் கட்டப்பட்டு வரும் நீர்த்தேக்கமாகும்.

## வரலாறு
கொட்டரை மருதையாறு நீர்த்தேக்கம் கட்டுவதற்க்காண அரசாணை 2013 ஆம் ஆண்டு முதலமைச்சர் ஜெயலலிதாவால் அறிவிக்கப்பட்டது.

## பாசன வசதி
4199 ஏக்கர் நிலங்கள் பாசண வசதி பெறுகின்றன.

## கொட்டரை அணை மதிப்பீடு
சுமார் 56.7 கோடி ரூபாய் மதிப்பிற்கு நிலங்கள் கையகப்படுத்தப்பட்டு,  67.5 கோடி ரூபாய் மதிப்பீட்டில் , மொத்தத்தில் ரூ124.2 கோடி ரூபாய் மதிப்பில் புதிய அணைக்கட்டு மருதையாற்றின் குறுக்கே கட்டப்பட்டு வருகின்றது., 

## அமைப்பும் கொள்ளளவும்
கொட்டரை கிராமத்தில் மருதையாற்றின் குறுக்கே 2170 மீட்டர் நீளத்தில் கட்டப்பட்டுவருகின்றது. கொட்டரை தடுப்பணை சுமார் 56.7 கோடி ரூபாய் மதிப்பிற்கு நிலங்கள் கையகப்படுத்தப்பட்டு, 67.5 கோடி ரூபாய் மதிப்பீட்டில் , மொத்தத்தில் ரூ124.2 கோடி ரூபாய் மதிப்பில் புதிய அணைக்கட்டு மருதையாற்றின் குறுக்கே கட்டப்பட்டு வருகின்றது.70% நிலங்கள் கொட்டரை கிராமத்திலும் மற்றும் 30% ஆதனூர் கிராமத்திலும் கையகப்படுத்தப்பட்டுள்ளது.அணையின் முழு கொள்ளளவு-212 மி.கன அடி,மொத்த பரப்பளவு 815 ஏக்கர் கொட்டரை நீர்த்தேக்கத்தில் 211.58 மில்லியன் கனஅடி நீரை தேக்கிவைக்க முடியும். இந்த அணையில் 2 நீர் வெளியேற்று வாய்க்கால்கள் மற்றும் 100 மீட்டர் நீளம் கொண்ட வடிகால் உள்ளது இதன் வழியாக அணை நிரம்பி  வெள்ள நீர் திரும்பவும் மருதையாற்றில் கொட்டரை கீழக்காடு பகுதியில் இணைந்து பயணிக்கிறது. .

## மேற்கோள்கள்


4. https://www.facebook.com/kottarai/   

பகுப்பு:பெரம்பலூர் மாவட்டத்திலுள்ள அணைகள்
கீழக்குடிக்காடு தடுப்பணை

**கீழக்குடிக்காடு தடுப்பணை**, தமிழ்நாடு, பெரம்பலூர் மாவட்டம், குன்னம் வட்டம்  கீழக்குடிக்காட்டில் வெள்ளாற்றின் குறுக்கே கட்டப்பட்டுள்ள நீர்த்தேக்கமாகும். தொழுதூர் நீர்த்தேக்கத்தில் திறந்து விடப்படும் நீரானது இந்நீர்த்தேக்கத்தில் சேமிக்கப்பட்டு அத்தியூர் ஏரிக்கு கொண்டு செல்லப்படுகின்றது.

## வரலாறு
இத் தடுப்பணை 1 கோடியே 80 இலட்சம் ரூபாய் மதிப்பீட்டில் 2011 ஆம் ஆண்டு திட்டமிடப்பட்டது..

## பாசன வசதி
அத்தியூர்,ஒகளூர்,கிழுமத்தூர், வயலூர், கைப்பெரம்பலூர் பகுதியில் உள்ள பல நூறு ஏக்கர் விவசாய நிலங்கள் பாசண வசதி பெறுகின்றன.

## கீழக்குடிக்காடு தடுப்பணை திட்ட மதிப்பீடு
சுமார் 8 கோடியே பதினோறு இலட்சம் ரூபாய் மதிப்பீட்டில் தடுப்பணையானது வெள்ளாற்றின் குறுக்கே கட்டப்பட்டுள்ளது..

## அமைப்பும் கொள்ளளவும்
வெள்ளாற்றின் குறுக்கே 240 மீட்டர் நீளமும்,  2.71 மீட்டர் உயரமும், மட்ட அளவு 77.210 மீட்டர் அளவும் கொண்டுள்ளது. அணையின் முன்புற அதிகபட்ச நீர் அளவு 80.390 மீட்டர்,  அணையின் பின்புற அதிகபட்ச நீர் அளவு 78.860 மீட்டர்,  அணையின் தளமட்ட நீர் அளவு 75.500 மீட்டர், அணையின் பாசனப் பரப்பு 1204.80 ஏக்கர் ஆகும்.

## மேற்கோள்கள்


பகுப்பு:பெரம்பலூர் மாவட்டத்திலுள்ள அணைகள்
சுகுமார் (இயக்குநர்)

**சுகுமார் பண்ட்ரெட்டி,** (பிறப்பு: 11 சனவரி 1970) ஆந்திர மாநில மட்லபாடில் பிறந்த ஓர் இந்தியத் திரைப்பட இயக்குநரும், தயாரிப்பாளரும், திரைக்கதை ஆசிரியரும் ஆவார். இவர் தெலுங்கு திரையுலகில் முதன்மையாக பணியாற்றி வருகிறார்.

திரையுலகிற்கு வரும் முன் காகிநாடாவில் கல்லூரி பேராசிரியராக 6 ஆண்டுகளாக பணியாற்றி வந்தார்.

2004 ஆம் ஆண்டு, ஆர்யா என்று தனது முதல் திரைப்படத்தை இயக்கினார். முதல் திரைப்படம் பெரும் வெற்றி பெற்று, பல விருதுகளையும் பெற்றது.

## திரைப்படவியல்
* ஜகதம் (2007)
* ஆர்யா (2009)
* 100% (2011), 
* நேனொக்கடினே (2014) 
* நானக்கு பிரேமதோ (2016)
* ரங்கஸ்தலம் (2018)

## மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட இயக்குநர்கள்
சுகௌலி உடன்படிக்கை

**சுகௌலி உடன்படிக்கை** (**Treaty of Sugauli**) நேபாள-பிரித்தானிய இந்தியா  எல்லைப்பகுதிகளை வரையறுக்கும் ஒப்பந்தம் ஆகும். இந்த ஒப்பந்தம், 1814-1816 ஆங்கிலேய-போருக்குப் பின்னர் பிரித்தானிய கிழக்கிந்திய நிறுவனம் மற்றும் நேபாள இராச்சியத்தின் உயர் அதிகாரிகள்  4 மார்ச் 1816 அன்று இந்தியாவின் தற்கால பிகார் மாநிலத்தின் சுகௌலி எனும் ஊரில் வைத்து கையொப்பமிட்டனர். 

## உடன்படிக்கையின் சரத்துகள்
இந்த உடன்படிக்கையின் படி, ஏற்கனவே நேபாள இராச்சியம் கைப்பற்றியிருந்த சிக்கிம், டார்ஜிலிங், குமாவுன், கார்வால் மற்றும் கிழக்கு தராய் பகுதிகளை ஆங்கிலேயர்களுக்கு விட்டுத்தர ஒப்புக் கொள்ளப்பட்டது.  மேலும் நேபாள இராச்சியத்திற்கு  நயா முலுக் பிரதேசம் திருப்பி வழங்கப்பட்டது. மேற்கு  தராய் பகுதி ஆங்கிலேயருக்கு விட்டுத் தரப்பட்டதால்,  ஆண்டு ஒன்றுக்கு இரண்டு இலட்சம் ரூபாய், நேபாள இராச்சியத்திற்கு, நட்ட ஈடு வழங்க கம்பெனி ஆட்சியினரால் ஒப்புக் கொள்ளப்பட்டது. மேலும் நேபாள இராச்சியத்தில், ஒரு கிழக்கிந்தியக் கம்பெனியின் தூதுவர் ஒருவரை நியமிக்க  ஒப்புக் கொள்ளப்பட்டது.

## பின்னணி
கிழக்கிந்தியக் கம்பெனி ஆட்சியாளர்கள், இந்தியாவில் தங்களது ஆட்சிப் பரப்பை விரிவாக்கிக் கொண்டிருந்த நேரத்தில், நேபாளிகள், மேற்கில் உள்ள  தற்கால உத்தராகண்ட் மாநிலத்தின் குமாவுன் கோட்டம் மற்றும் கார்வால் கோட்டங்களை வென்றதுடன், கிழக்கில் உள்ள சிக்கிம் நாட்டையும், டார்ஜீலிங் பகுதிகளையும் வென்று நேபாள இராச்சியத்துடன் இணைத்துக் கொண்டனர். இதனால் நேபாளிகள் மீது ஆங்கிலேயர்கள் எரிச்சல் அடைந்தனர். மேலும் கிபி 1792 மற்றும் 1795ல் கிழக்கிந்திய கம்பெனியினர், திபெத்திற்கான தங்கள் வணிக வழித்தடங்களை, நேபாளம் வழியாக நடத்த, நேபாள மன்னரிடம் அனுமதி கோர தூதுக் குழுக்களை அனுப்பினர். ஆங்கிலேயர்களின் கோரிக்கையை நேபாள மன்னர் ஏற்க மறுத்துவிட்டார். 
 
கிபி 1800களின் முடிவில், நேபாள ராஜாமாதா ராணி ராஜேந்திர லெட்சுமி ஆட்சிக் காலத்தில், பால்பா மலைப்பகுதி மற்றும் தராய் சமவெளியின் ரூபந்தேஹி பகுதிகள் நேபாள இராச்சியத்துடன் இணைக்கப்பட்டது.  
கிழக்கிந்திய கம்பெனி ஆட்சியின் பாதுகாப்பு பகுதியில் இருந்த ரூபந்தேகி பகுதியை 1804 முதல் 1812 முடிய ஷா வம்ச மன்னர்கள் தங்கள் கட்டுப்பாட்டில் வைத்திருந்தனர். இதுவே 1814 ஆங்கிலேய-நேபாளப் போருக்கான முக்கியக் காரணம் ஆகும்.இதனைக் கண்டு எரிச்சல் அடைந்த கிழக்கிந்திய கம்பெனி ஆட்சியாளர்கள் 1814-16களில் நேபாளத்துடன் போரிட்டனர். போரின் முடிவில் சுகௌலி ஒப்பந்தம் ஏற்பட்டது.

## இதனையும் காண்க
* சுகௌலி
* தார்ச்சுலா
* லிபுலெக் கணவாய்
* காலாபானி
* கார்வால் கோட்டம்
* குமாவுன் கோட்டம்
* நயா முலுக்
* சாரதா ஆறு
* இந்தியா நேபாள எல்லை

## மேற்கோள்கள்

## ஆதார நூற்பட்டியல்

* 
* 
* 
* 
* 
* 
* 
* 
* 
* 
* 
* 
* 

*  Case Study:International Boundary Survey and Demarcation of Southeastern portion of Nepal with India
## வெளி இணைப்புகள்
* Nepal`s Trade with British India During the Late Half  of the Nineteenth Century
*Treaty Text and Related Documents
*Indian-Nepalese Border

பகுப்பு:நேபாள வரலாறு
பகுப்பு:நேபாள இராச்சியம்
பகுப்பு:பிரித்தானியக் கிழக்கிந்தியக் கம்பனி
பகுப்பு:நேபாளத்தின் ஒப்பந்தங்கள்
பகுப்பு:உத்தராகண்ட வரலாறு
பைதர்

**பைதர்** சகதை கானின் ஆறாவது மகனாவார்.
1235-1241 ஆம் காலகட்டத்தில் இவர் ஐரோப்பியப் படையெடுப்பில் தனது அண்ணன் மகன் புரியுடன் பங்கெடுத்துக் கொண்டார். இந்தப் படையெடுப்பு மங்கோலியாவில் "மூத்த சிறுவர்களின் படையெடுப்பு" என்று அறியப்பட்டது. போலந்தின் மீது படையெடுப்பதற்காக ஒதுக்கப்பட்ட மங்கோலிய இராணுவத்தை கதனுடன் இணைந்து இவர் தலைமை தாங்கினார். இவர்களுடன் ஓர்டா கானும் இருந்திருக்கலாம் எனக் கருதப்படுகிறது.

பைதர் பல போலந்துக்காரர்கள், உருசியர்கள், செருமானியர்கள் மற்றும் மோராவியர்களைத் தோற்கடித்தார். 13 பெப்ரவரி 1241 ஆம் ஆண்டு மங்கோலியர்கள் உறைந்திருந்த விச்துலா ஆற்றைக் கடந்தனர். சன்டேமியர்ஸ் பட்டணம் கைப்பற்றப்பட்டுச் சூறையாடப்பட்டது. மேற்கு திசையில் 18 மார்ச் அன்று ஓர்டா மற்றும் பைதர் சிமியேல்னிக் யுத்தத்தில் டியூக் ஐந்தாம் போலேஸ்லாவ் (போர்க்களத்தில் இவர் இல்லை) தலைமையிலான போலந்து இராணுவத்தைச் சந்தித்தனர். போலந்துக்காரர்கள் கடும் தோல்வியைச் சந்தித்தனர். போலேஸ்லாவ் தனது துருப்புகளின் ஒரு பகுதியுடன் மோராவியாவிற்குத் தப்பினார். 22 மார்ச் அன்று மங்கோலியர்கள் கிராக்கோவ் முன் நின்றனர். அப்போது அந்நகரத்தின் பல குடிமக்கள் ஏற்கனவே தப்பித்து இருந்தனர். குருத்து ஞாயிறு அன்று மங்கோலியர்கள் பட்டணத்திற்குத் தீ வைத்தனர். எஞ்சியிருந்த மக்களில் பெரும் எண்ணிக்கையிலானவர்களைக் கைதிகளாகப் பிடித்தனர். மேலும் மேற்கு நோக்கி முன்னேறிய ஓர்டா மற்றும் பைதர் ஒபோல் என்ற இடத்திற்கு கிழக்கில் இருந்த பகுதியை அடைந்தனர். அங்கு டியூக் குண்டு மியேஸ்கோவின் இராணுவத்தைப் பின்வாங்க வைத்தனர். ரசிபோர்சு என்ற இடத்திற்கு அருகில் ஓடர் ஆற்றை மங்கோலியர்கள் கடந்தனர். ரசிபோர்சுவை விட்டு வெளியேறிய அதன் குடிமக்கள் தாங்கள் செல்லும்போது பட்டணத்திற்குத் தீ வைத்து விட்டுச் சென்றனர். விராத்ஸ்சாஃப் மங்கோலியர்களின் கைகளில் வீழ்ந்தது. எனினும் அங்கு இருந்த கோட்டை சரணடையவில்லை. கோட்டைக்கு எதிரான முதல் தாக்குதல் தோல்வியில் முடிந்தது. எனினும் முற்றுகைக்காக மங்கோலியர்கள் எந்த நேரத்தையும் வீணடிக்கவில்லை. கோட்டையை விட்டு விட்டு மேலும் மேற்கு நோக்கி முன்னேறினர்.

போலந்துக்காரர்கள், செக் நாட்டவர் மற்றும் தேவாலய புனித வீரர்கள் ஆகியோரின் ஒன்றிணைந்த படையை லெக்னிகாவில் தோற்கடித்த பிறகு, ஓபோல் மற்றும் கிலோட்ஸ்கோவுக்கு இடையில் இருந்த ஓட்முசோவ் என்ற இடத்தின் அண்டைப் பகுதிகளில் பைதர் இரண்டு வாரங்களுக்கு முகாமிட்டார். 1241 ஆம் ஆண்டு மே மாதத்தின் ஆரம்பத்தில் மங்கோலியர்கள் மோராவியாவிற்குள் நுழைந்தனர். அங்கேரியில் இருந்த படு கானின் முதன்மை இராணுவத்துடன் இணைய அவர்கள் பிர்னோ வழியாகப் பயணித்தனர். பொகேமியா தொல்லைப் படுத்தப்படாமல் இருந்தபோதிலும், மோராவியா பெரிதும் பாதிக்கப்பட்டது. போலந்து, சிலேசியா மற்றும் மோராவியா ஆகிய இடங்களில் நடைபெற்ற அழிவுகள் அனைத்தும் ஒரே மாதிரியாகவே இருந்தன.

1247 ஆம் ஆண்டு குயுக் கானைத் தேர்ந்தெடுத்த நிகழ்வில் பைதர் கலந்து கொண்டார்.

## குழந்தை

அல்கு, இறப்பு. 1265 அல்லது 1266

## உசாத்துணை
*

பகுப்பு:மங்கோலியத் தளபதிகள்
ஜி. நிஜாமுதீன்

**ஜி.நிஜாமுதீன்** (*G. Nizamudeen*) தமிழக அரசியல்வாதி ஆவார். இவர் 1996 ஆம் ஆண்டு நடைபெற்ற சட்டமன்றத் தேர்தலில் நாகப்பட்டினம் மாவட்டத்தின், நாகப்பட்டினம் (சட்டமன்றத் தொகுதியில் இந்திய தேசிய லீக் கட்சி சார்பாக தி.மு.க உதயசூரியன் சின்னத்தில் போட்டியிட்டு வெற்றி பெற்றார்.

வழக்கறிஞராகவும், ஜம்மியத்துல் உலமா ஹிந்தின் மாநிலச்செயலாளராக இருக்கின்றார்..
உலக தமிழர் பேரமைப்பின் துணைத்தலைராகவும், முள்ளிவாய்க்கால் முற்றத்தின் அறங்காவலர்களில் ஒருவராகவும், ஜல்லிக்கட்டு, காவிரி போன்ற தமிழர் நலன் சார்ந்த பிரச்சனைகளில் செயல்படக்கூடியவராகவும் அறியப்பட்டவர்..

காரைக்காலில் அமைந்துள்ள மார்க் என்ற தனியார் துறைமுகத்திலிருந்து நிலக்கரி இறக்குமதி செய்வதினால் அப்பகுதியில் உள்ள மக்கள் பெரிதும் பாதிக்கபடுவதைக் கண்டித்து நடைப்பெற்ற ஆர்ப்பாட்டத்திற்க்காக கைது செய்யப்பட்டவர்..

### சட்டமன்ற உறுப்பினராக

## மேற்கோள்கள்

பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய முஸ்லிம்கள்
பகுப்பு:இந்திய தேசிய லீக் அரசியல்வாதிகள்
சுகௌலி

**சுகௌலி** (**Sugauli**) இந்தியாவின் பிகார் மாநிலத்தின் கிழக்கு சாம்பாரண் மாவட்டத்தில் உள்ள பேரூராட்சி ஆகும். நேபாள- பிரித்தானிய இந்தியா நிலப்பிரச்சனைகளை முடிவு கட்ட, இந்நகரத்தில் தான்  பிரித்தானிய கிழக்கிந்திய நிறுவனம் மற்றும் நேபாள இராச்சியத்தினர் 1814-இல் சுகௌலி உடன்படிக்கை செய்து கொண்டனர்.

## அரசியல்
சுகௌலி பேரூரட்சி மேற்கு சம்பாரண் மக்களவைத் தொகுதிக்கும், சுகௌலி சட்டமன்றத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டின் கணக்கெடுப்பின்  படி, 20 வார்டுகளும், 7,480 வீடுகளும் கொண்ட சுகௌலி பேரூராட்சியின் மொத்த மக்கள்தொகை 38,815 ஆகும். அதில் ஆண்கள் 20,584 மற்றும் பெண்கள்  18,231  உள்ளனர். 6 வயதிற்குட்பட்ட குழந்தைகள் எண்ணிக்கை 7810 (20.12%) ஆகும். பாலின விகிதம் 1000 ஆண்களுக்கு 935 பெண்கள் வீதம் உள்ளனர். எழுத்தறிவு 64.90%  ஆகவுள்ளது. மக்கள்தொகையில் இந்துக்கள்	60.14%, இசுலாமியர் 39.59% மற்றவர்கள் 0.37% ஆகவுள்ளனர்.{{ 

## மேற்கோள்கள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:கிழக்கு சாம்பரண் மாவட்டம்
அரச சாலை

**அரச சாலை (Royal Road)** என்பது ஒரு பழங்கால நெடுஞ்சாலை ஆகும். இது கி.மு 5ஆம் நூற்றாண்டில் முதல் ( அகாமனிசியப் பேரரசு ) பாரசீக சாம்ராஜ்யத்தின் பாரசீக மன்னர் முதலாம் டேரியஸ் என்பவரால் மறுசீரமைக்கப்பட்டு மீண்டும் கட்டப்பட்டது. டேரியஸ் தனது மிகப் பெரிய சாம்ராச்சியம் முழுவதும் சூசாவிலிருந்து சர்திஸ் வரை விரைவான தகவல்தொடர்புக்கு வசதியாக இந்தச் சாலையைக் கட்டினார். அரசர்களின் தூதர்கள் அங்காரியம் என்ற இடத்திலிருந்து 1677 மைல்கள்  (2699 கி.மீ)  பயணிக்க வேண்டும் .  ஒன்பது நாட்களில் சூசாவிலிருந்து சர்திஸ் வரை சென்றனர்; மொத்தமாக காலநடையாக பயணம் தொண்ணூறு நாட்கள் ஆனது.  கிரேக்க வரலாற்றாசிரியர் எரோடோட்டசு இவ்வாறு எழுதினார், "இந்த பாரசீகத் தூதர்களை விட வேகமாக பயணிக்கும் எதுவும் உலகில் இல்லை." இந்த தூதர்களுக்காக எரோடோட்டசின் பாராட்டு &#x2014; "பனி, மழை, வெப்பம் அல்லது இரவின் இருள் ஆகியவை இவர்கள் பொருட்படுத்தாமல்  நியமிக்கப்பட்ட பணிகளை விரைவாக முடிப்பதில் இருந்து பின்வாங்குவதில்லை" &#x2014; இது நியூயார்க்கில் உள்ள ஜேம்ஸ் பார்லி அஞ்சல் நிலையத்தில் பொறிக்கப்பட்டுள்ளது. இந்த வரிகள் சில நேரங்களில் அமெரிக்காவின் அஞ்சல் சேவையின் மதம் என்று கருதப்படுகிறது.  

## அரச சாலை
எரோடோட்டசின் எழுத்துக்களிலிருந்தும், தொல்பொருள் ஆராய்ச்சி மற்றும் பிற வரலாற்று பதிவுகளிலிருந்து சாலையின் பாதை புனரமைக்கப்பட்டுள்ளது தெரிய வருகிறது. இது லிடியாவின் ஏஜியன் கடற்கரைக்கு அருகிலுள்ள சர்திசில் தொடங்கி, அனடோலியா வழியாக கிழக்கு நோக்கி பயணித்தது  சிலிசியன் கணவாய் வழியாக பழைய அசிரிய தலைநகர் நினிவேவுக்கு மேல் மெசொப்பொத்தேமியாவிற்குச் சென்று, பின்னர் தெற்கே பாபிலோனுக்கு திரும்பியது. பாபிலோனுக்கு அருகில் இருந்து, இது இரண்டு வழிகளாகப் பிரிந்துவிட்டதாக நம்பப்படுகிறது. ஒன்று வடகிழக்கு வழியாக கிழக்கு நோக்கி எகபடானா வழியாக, பட்டுப் பாதையில் பயணிக்கிறது. மற்றொன்று கிழக்கு பாரசீக தலைநகர் சூசா வழியாக, தென்கிழக்கு சக்ரோசு மலைகளில் பெர்செபோலிஸ் வரையிலும் தொடர்கிறது. பயணிகள் மற்றும் வர்த்தகர்களுக்கான இத்தகைய நீண்ட வழிகள் முடிவடைய பெரும்பாலும் மாதக் கணக்கில்  ஆனது. டேரியஸின் ஆட்சியின் போது ஏராளமான அரச புறக்காவல் நிலையங்கள் ( கேரவன்செராய் ) கட்டப்பட்டன. 

## மேலும் காண்க

* ஈரானின் வரலாறு
* அகாமனிசியப் பேரரசு
* இன்கா சாலை அமைப்பு

## மேற்கோள்கள்

பகுப்பு:வணிகப் பாதைகள்
உப்பு சாலை

**உப்பு சாலை (salt road)** (உப்பு பாதை,உப்பு வழி,உப்பு வணிகப் பாதை எனவும் அழைக்கப்படுகிறது) என்பது அத்தியாவசியப் பொருளான உப்பு இல்லாத பகுதிகளுக்கு கொண்டு செல்லப்பட்ட வரலாற்றுக்கு முந்தைய மற்றும் வரலாற்று வர்த்தக பாதைகளைக் குறிக்கிறது. 

வெண்கலக் காலத்திலிருந்து (கிமு 2ஆம் ஆயிரமாண்டு) கடல்சார் இலிகுரியாவை உயர் மலை மேய்ச்சல் நிலங்களுடன் இணைத்த லிகுரியன் வடிகால்களைப் போல நிலையான பரிமாற்ற வழிகள் தோன்றின. உப்பு நிறைந்த மாகாணங்களின் கட்டமைக்கப்பட்ட சாலைகள் மூலம் தரைவழி பாதைகளில் உப்பு பற்றாக்குறையால் பாதிக்கப்பட்ட பகுதிகளுக்கு கொண்டு செல்ல உருவாக்கப்பட்டது .     

## சாலைகள்
இந்தச் சாலைகள்,இத்தாலியின் பண்டைய ரோமானிய சாலையான சாலாரியா வழியாக, இறுதியில் உரோமிலிருந்து (ஆரேலியன் வால்களில் உள்ள போர்ட்டா சலாரியாவிலிருந்து) ஏட்ரியாட்டிக் கடலில் காஸ்ட்ரம் துரூயெண்டினம் (போர்டோ டி அஸ்கோலி) வரை - 242 கிலோமீட்டர் (150 மைல்) தூரம் சென்றது. எஸ்எஸ் 4 நெடுஞ்சாலையின் ஒரு பகுதியான இந்த பெயரில் ஒரு நவீன சாலை, உரோமில் இருந்து ஆர்விட்டோவில் உள்ள ஆஸ்திரியா நூவா வரை 51 கிலோமீட்டர் (32 மைல்) செல்கிறது.   

பண்டைய ரோமானிய சாலையான *வியா சாலாரியா*, இறுதியில் ரோமில் இருந்து அட்ரியாடிக் கடற்கரை வரையில் *காஸ்ட்ரம் திரூயெண்டினம்* வரை *ஓடியது* -    . எஸ்எஸ் 4 நெடுஞ்சாலையின் ஒரு பகுதியான இந்த பெயரில் ஒரு நவீன சாலை  ஓடுகிறது. உரோமில் இருந்து ஆர்விட்டோவில் உள்ள ஆஸ்டீரியா நுவா வரை செல்கிறது. 

பழைய உப்பு பாதை, சுமார் 100 கிலோமீட்டர் (62 மைல்), வடக்கு ஜெர்மனியில் ஒரு இடைக்காலப் பாதையாக இருந்தது. இது லுன்பெர்க்கை லூபெக் துறைமுகத்துடன்  இணைக்கிறது. 10 ஆம் நூற்றாண்டில் முதன்முதலில் குறிப்பிடப்பட்ட லுன்பேர்க், நகரத்தைச் சுற்றியுள்ள பகுதிகள் உப்புகளால் நிறைந்திருந்தது. வர்த்தகர்கள் லாயன்பர்க் வழியாக லூபெக்கிற்கு உப்பு அனுப்பினர். இது பால்டிக் கடலின் அனைத்து கடற்கரைகளிலிலும் கொண்டு செல்லப்பட்டது. நீண்ட கால செழிப்புக்குப் பிறகு, அதன் முக்கியத்துவம் 1600 க்குப் பிறகு குறைந்தது. உப்பு சுரங்கங்கள் கடைசியாக 1980 இல் மூடப்பட்டது. இது ஆயிரம் ஆண்டு பாரம்பரியத்தை முடிவுக்குக் கொண்டுவந்தது. 

இடைக்கால போஸ்னியாவில், நரேண்டா வழியாக போட்விசோகி மற்றும் துப்ரோவ்னிக் இடையே வர்த்தக பாதையாக பயன்படுத்தப்பட்டது. 600 குதிரைகள் சுமார் 1500 மோடியஸ் உப்பை போட்விசோகிக்கு வழங்கியதாக பதிவு செய்யப்பட்டுள்ளது.  

எத்தியோப்பியாவில் உப்பு தொகுதிகள், அஃபோர் உப்புத் தொட்டிகளில் இருந்து எடுக்கப்பட்டன. குறிப்பாக அஃப்ரேரா ஏரியைச் சுற்றிலும், பின்னர் ஒட்டகம் மூலம் மேற்கே அட்ஸ்பி மற்றும் எத்தியோப்பிய மேட்டுநிலங்களில் உள்ள பிச்சோவுக்கு எடுத்துச் செல்லப்பட்டன. வர்த்தகர்கள் அவற்றை எத்தியோப்பியாவின் மற்ற பகுதிகளுக்கு விநியோகித்தனர். தெற்கே காஃபா இராச்சியம் வரை.  

சீன மக்கள் குடியரசு, திபெத்தை இணைத்து 1950 களில் எல்லைகளை மூடுவதற்கு முன்பு, நேபாளத்துக்கும் திபெத்துக்கும் இடையிலான உப்பு வர்த்தகம் இமயமலை வழியாக மேல் கர்னாலி மற்றும் கந்தகி நதிகளின் பள்ளத்தாக்குகள் வழியாக நடைபெற்றது. திபெத்திய பீடபூமியில் வறண்ட ஏரிகளில் இருந்து உப்புக்கு ஈடாக விலங்குகளின் மேல் வணிகர்கள் நேபாளத்தின் தெராய் மற்றும் கீழ் மலைகளிலிருந்து அரிசியைக் கொண்டு வந்தனர். 

ஐக்கிய இராச்சியத்தில் 'சால்ட் வே' என அழைக்கப்படும் ஒரு பழங்காலச் சாலை திராய்ட்விச் ஸ்பாவிலிருந்து, பான்பரியைக் கடந்து பிரின்சஸ் ரிஸ்பரோவுக்குச் செல்கிறது.  . உப்பு வழி செயல்பாட்டுக் குழுவால் இந்த வழி நிர்வகிக்கப்படுகிறது  . 

## குறிப்புகள்

## நூலியல்

*
*
*

## வெளி இணைப்புகள்
*Russ Collins, ''Route de Sel''

பகுப்பு:வணிகப் பாதைகள்
கொட்டுகாரன்பட்டி

**கொட்டுகாரன்பட்டி** (KOTTUKKARANPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 60 கிலோமீட்டர் தொலைவிலும்  உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 319  வீடுகள் உள்ளன. கிராமத்தின் மொத்த மக்கள் தொகையானது 1236 ஆகும். இதில் ஆண்கள் எண்ணிக்கை 636, பெண்களின் எண்ணிக்கை 600 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தொலைக்காட்சி நகைச்சுவை

**தொலைக்காட்சி நகைச்சுவை** (Television comedy) என்பது நகைச்சுவையை மையமாக வைத்து தயாரிக்கப்படும் தொலைக்காட்சி நிகழ்ச்சி வகை மற்றும் நகைச்சுவை நாடகத்தின் ஒரு பகுதி ஆகும். 1930 ஆம் ஆண்டு ஆரம்ப காலத்தில் பிபிசி என்ற தொலைக்காட்சியில் *ஸ்டார்லைட்* என்ற நிகழ்ச்சி ஒளிபரப்பானது. இது ஒரு விருந்தினர் நிகழ்ச்சி, இதில் பெரும்பாலும் பாடகர்கள் மற்றும் நகைச்சுவையாளர்கள் கலந்துகொண்டனர்.

2000 ஆம் ஆண்டு காலப்பகுதியில் தமிழ் தொலைக்காட்சியில் திரைப்படங்களில் வெளியான நகைசுவை நிகழ்ச்சிகளை தொகுத்து காமெடி டைம், நகைசுவை நேரம், சிரி சிரி போன்ற பெயர்களில் பல நிகழ்ச்சிகள் ஒளிபரப்பானது. 2009 ஆம் ஆண்டு காலப்பகுதி முதல் தமிழ் மொழியில் ஆதித்யா தொலைக்காட்சி மற்றும் சிரிப்பொலி  போன்ற தொலைக்காட்சி அலைவரிசைகள் நகைச்சுவைக்காக மட்டும் இயங்கி வருகின்றது. 

## நகைச்சுவை நாடகம்

1990 ஆம் ஆண்டு காலப்பகுதியில் கைலாசம் பாலசந்தர் இயக்கிய ரமணி விஸ் ரமணி 1-2 , கிரேசி மோகன், மனோரமா போன்ற பலர் நடித்த *ஆச்சி இன்டெர்னசனல்*, ராமர் வீடு, லொள்ளு சபா, போன்ற பல தொடர்கள் ஒளிபரப்பாகி வெற்றியும் கண்டது.

## மேடைச் சிரிப்புரை
2000ஆம் ஆண்டு காலப்பகுதியில் விஜய் தொலைக்காட்சியில் கலக்கப் போவது யாரு?,    சன் தொலைக்காட்சியில் அசத்தப்போவது யாரு... போன்ற மேடைச் சிரிப்புரை போட்டி நிகழ்ச்சிகள் ஒளிபரப்பானது. ரோபோ சங்கர், சிவகார்த்திகேயன், வடிவேல் பாலாஜி, நிஷா, தீனா போன்ற பல திறமையான நகைச்சுவையாளர்களை இந்த நிகழ்ச்சி மூலம் தான் உருவானவர்கள் என்பது குறிப்பிடத்தக்கது.

## விளையாட்டு நகைச்சுவை நிகழ்ச்சி
இந்த நிகழ்ச்சியில் 2-3 குழுவாக பங்கு கொண்டு நகைசுவையான போட்டிகளில் பங்கு பெறுவது தான் இந்த நிகழ்ச்சியின் நோக்கம். உதாரணம்: அது இது எது.

## மேற்கோள்கள்

## வெளிப்புற இணைப்புகள்
* ''A History of Comedy on Television: Beginning to 1970'' - by Richard F. Taflinger
* A Bibliography of Books and Articles about television comedy - UC Berkeley Libraries


பகுப்பு:நகைச்சுவை வகைகள்
பகுப்பு:தொலைக்காட்சி வகைகள்
எர்னஸ்ட் ஹென்றி வில்சன்

**எர்னஸ்ட் ஹென்றி வில்சன் (Ernest Henry Wilson)**    (1876 பிப்ரவரி 15 - 1930 அக்டோபர் 15), ஈ. எச். வில்சன் என்றும் அழைக்கப்படும் இவர் ஒரு குறிப்பிடத்தக்க பிரித்தானிய தாவர சேகரிப்பாளர் மற்றும் ஆய்வாளர் ஆவார். இவர் சுமார் 2000 ஆசிய தாவர இனங்களை மேற்குலகிற்கு அறிமுகப்படுத்தினார்.   

## ஆரம்ப காலம்
வில்சன்  இங்கிலாந்தின் குளூசெஸ்டர்சையரின் சிப்பிங் காம்ப்டனில் பிறந்தார். ஆனால் இவரது குடும்பம்  வார்விக்சயரின் செர்லிக்கு குடிபெயர்ந்தது. அங்கு அவர்கள் ஒரு பூக்கடை வணிகத்தை அமைத்தனர்.  வார்விக்சயரின் ஹெவிட் உள்ளூர் தாவரங்கள் வளர்ப்பில் பயிற்சி தோட்டக்காரராகவும், 16 வயதில், பர்மிங்காம் தாவரவியல் பூங்காவில் வேலைக்காகவும் பள்ளியை விட்டு வெளியேறினார்; பின்னர், இவர் மாலையில் பர்மிங்காம் நகரவை தொழில்நுட்ப பள்ளியிலும் பயின்று, தாவரவியலுக்கான குயின்ஸ் பரிசையும் பெற்றார்.

## தொழில்
1897 ஆம் ஆண்டில் இவர் கியூவின் அரச தாவரவியல் பூங்காவில்  பணியைத் தொடங்கினார். அங்கு கூம்புகள் பற்றிய கட்டுரைக்காக ஜோசப் டால்டன் ஹூக்கர் பரிசை வென்றார். பின்னர் இவர் ஜேம்ஸ் வீட்ச் &amp;amp; சன்ஸ் நிறுவனத்துடன் சீன தாவரங்கள் சேகரிப்பாளராக ஒரு பதவியை ஏற்றுக்கொண்டார். அவர்கள் எல்லாவற்றிற்கும் மேலாக புறா மரத்தை மீட்டெடுக்க ஆர்வமாக இருந்தனர்.   

## சீனாவில் பணி
பின்னர், வில்சன் மேற்கே  சீனாவை நோக்கிப் பயணம் செய்தார். மாசசூசெட்ஸின் பாஸ்டனில் உள்ள அர்னால்ட் தாவரவியல் பூங்காவில் ஐந்து நாட்கள் தங்கி, விதைகள் மற்றும் தாவரங்களை சேதப்படுத்தாமல் அனுப்பும் நுட்பங்களைப் படித்தார். இவர் அமெரிக்காவின் சான் பிரான்சிஸ்கோவிலிருந்து இரயிலில் புறப்பட்டு, 1899 சூன் 3 அன்று ஆங்காங்கை அடைந்தார்.   பன்னிரெண்டு ஆண்டுகளுக்கு முன்பு ஒரு தனித்துவமான புறா மரத்தைக் கண்ட அகஸ்டின் ஹென்றியுடன் பேச நேராக சிமாவோவுக்குச் செல்லுமாறு இவர் பணிக்கப்பட்டிருந்தார். வில்சன் அவ்விடத்தை அடைந்தபோது மரம் சமீபத்தில் வெட்டப்பட்டிருந்தாலும், ஹூபேயின் யிச்சாங்கில் 600 கி.மீ தூரத்தில் பெரே டேவிட் கவனித்த மாதிரிகளை இவர் மீண்டும் கண்டுபிடித்தார். வில்சன் ஹூபே மாகாணத்தில் இரண்டு ஆண்டுகள் தங்கி  தாவரங்களை சேகரித்தார். தனிமைப்படுத்தப்பட்ட மலை பள்ளத்தாக்குகளை ஒரு துணிச்சலான மனப்பான்மையுடன் அடைந்தார். ஏப்ரல் 1902 இல் இங்கிலாந்து திரும்புவதற்கு முன் 305 இனங்கள் மற்றும் 35 வார்டியன்  வீச் மற்றும் 35 வார்டியன் குமிழ்கள், புழுக்கள், வேர்த்தண்டுக்கிழங்குகள் மற்றும் கிழங்குகளும், அத்துடன் உலர்ந்த உலர் தாவர மாதிரிகள் மற்றும் சுமார் 906 தாவர  இனங்கள்  போன்றவை மேற்கத்திய வர்த்தகத்தில் அறிமுகப்படுத்தப்பட்டது.  

வலது|thumb| ரீகல் லில்லி, ''எல். ரெகலே''
வில்சன், சீனத் தாவராமான, *மெகோனோப்சிஸ் (ரீகன் லில்லி )* தாவரத்தை தனது நோக்கமாக கொண்டு, 1903 ஆம் ஆண்டில் மேற்கு சிச்சுவானில் ரீகல் லில்லியை மின் ஆற்றின் குறுக்கே கண்டுபிடித்தார். மாதிரிகளை சேகரித்தார். ஆனால் இவற்றில் பெரும்பாலானவை பாஸ்டனில் உள்ள அர்னால்ட் தாவரவியல் பூங்காவிற்கு திரும்பும் போது அழுகிவிட்டன. 1910 ஆம் ஆண்டில் இவர் மீண்டும் மின் பள்ளத்தாக்குக்குத் திரும்பினார். பின்னர் ரீகல் லில்லியை அமெரிக்காவில் சாகுபடிக்கு வெற்றிகரமாக அறிமுகப்படுத்தினார்.     

## குறிப்புகள்

## வெளி இணைப்புகள்

* Article on Kew Gardens website
*  Ernest Wilson Memorial Garden 
* Article on www.plantexplorers.com
* Wilson, Ernest Henry 1876–1930 , ஒகைய்யோ மாநிலப் பல்கலைக்கழகம்

பகுப்பு:1930 இறப்புகள்
பகுப்பு:1876 பிறப்புகள்
சுழற்சி கோட்டுரு

கோட்டுருவியலில் **சுழற்சி கோட்டுரு** அல்லது *வட்டக் கோட்டுரு* (*cycle graph* *circular graph*) என்பது ஒரேயொரு சுழற்சி கொண்ட கோட்டுருவாகும். சுழற்சி கோட்டுருவில் அதன் முனைகள் (குறைந்தபட்சம் 3) மூடிய சங்கிலித்தொடராக இணைக்கப்பட்டிருக்கும்.  

*n* முனைகள் கொண்ட சுழற்சி கோட்டுரு *C<sub>n</sub>* எனக் குறிக்கப்படுகிறது. *C<sub>n</sub>* இன் முனைகளின் எண்ணிக்கையும் விளிம்புகளின் எண்ணிக்கையும் சமமாக இருக்கும். ஒவ்வொரு முனைக்கும் இரு படுகை விளிம்புகள் இருக்கும். இதனால் சுழற்சி கோட்டுருவின் ஒவ்வொரு முனையின்  படி 2 ஆக உள்ளது.

## திசை சுழற்சி கோட்டுரு

ஒரு சுழற்சி கோட்டுருவின் விளிம்புகள் அனைத்தும் ஒரே திசையில் திசையிடப்பட்டிருக்குமானால் அது திசை சுழற்சி கோட்டுரு எனப்படும்.

திசை சுழற்சி கோட்டுருவின் வெளிப்படியும் உட்படியும் சீரானதாகவும் மதிப்பு "&nbsp;1" ஆகவும் இருக்கும்.

## பெயரிடல்
"சுழற்சி கோட்டுரு" எளிய சுழற்சி கோட்டுரு என்றும் சில இடங்களில் அழைக்கப்படுகிறது.  கோட்டுருவியலாளர்கள் இதனைச் "சுழற்சி" "பல்கோணம்", "*n*-கோணம்" எனவும் குறிப்பிடுகின்றனர். வேறுசில அமைவுகளிலும் "*n*-சுழற்சி" என்ற சொல் பயன்படுத்தப்படுகிறது. 

இரட்டையெண்ணிக்கையில் முனைகளுடைய சுழற்சி கோட்டுருவானது "இரட்டை சுழற்சி" எனவும் ஒற்றையெண்ணிக்கையில் முனைகளுடைய சுழற்சி கோட்டுரு "ஒற்றை சுழற்சி" எனவும் அழைக்கப்படுகின்றன.

## பண்புகள்
சுழற்சி கோட்டுருக்கள் பின்வரும் பண்புகளைக் கொண்டிருக்கும்:
* இரட்டையெண்ணிக்கையில் முனைகள் கொண்டிருந்தால், இருந்தால் மட்டுமே ஒரு சுழற்சி கோட்டுரு 2-விளிம்பு நிறந்தீட்டக்கூடியதாக இருக்கும்.
* சுழற்சி கோட்டுருவானது ஒரு 2-ஒழுங்கு கோட்டுருவாக இருக்கும்
* ஒற்றைச் சுழற்சிகள் இல்லாமல் இருந்தால், இருந்தால் மட்டுமே ஒரு சுழற்சி கோட்டுரு இருகூறு கோட்டுருவாக இருக்க முடியும் (Dénes Kőnig, 1936).
* இணைப்புள்ள கோட்டுருவாக இருக்கும்
* சுழற்சி கோட்டுரு ஆய்லர் கோட்டுரு, அமில்தோன் கோட்டுரு மற்றும் அலகு தொலைவு கோட்டுருவாகவும் இருக்கும்
*சுழற்சி கோட்டுருவின் வரைபடங்கள் ஒழுங்கு பல்கோணங்களாக இருக்குமென்பதால், *n* பக்கங்கள் கொண்ட ஒழுங்கு பல்கோணங்களின் சமச்சீர்கள்  (2*n* வரிசைகொண்ட இருமுகக் குலங்கள் - ), *n*-சுழற்சி கோட்டுருவின் சமச்சீர்களாகவும் இருக்கும்.
**குறிப்பாக ஏதேனுமொரு முனையை மற்றொரு முனைக்கு எடுத்துச் செல்லும் சமச்சீர்களும், ஏதேனுமொரு விளிம்பை மற்றொரு விளிம்புக்கு எடுத்துச் செல்லும் சமச்சீர்களும் *n*-சுழற்சியில் உள்ளதால் அது ஒரு சமச்சீர் கோட்டுருவாக இருக்கும்.

## மேற்கோள்கள்

## வெளியிணைப்புகள்

* (discussion of both 2-regular cycle graphs and the group-theoretic concept of cycle diagrams)
*Luca Trevisan, Characters and Expansion.

பகுப்பு:கோட்டுருவியல்
பெர்த்தியரைட்டு

**பெர்த்தியரைட்டு** *(Berthierite)*  என்பது FeSb2S4. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இரும்பு மற்றும் ஆண்டிமனி தனிமங்களின் சல்பைடு கனிமம் என்று இது வகைப்படுத்தப்படுகிறது. பன்னிற ஒளிர்வு மங்கிய உலோகப் பளபளப்பும் எஃகுச் சாம்பல் நிறமும் கொண்ட கனிமமாக இது காணப்படுகிறது.  இத்தகைய தோற்றத்தைக் கொண்டு சிலசமயங்களில் இதை தவறுதலாக சிடிப்னைட்டு கனிமம் என்று கருதப்பட்டுவிடுவதுண்டு. 
1827 ஆம் ஆண்டு பிரான்சு நாட்டு வேதியியலாளர் பியர் பெர்த்தியர் கண்டுபிடித்த காரணத்தால் இக்கனிமத்திற்கு பெர்த்தியரைட்டு எனப் பெயர் சூட்டப்பட்டது. 

பன்னாட்டு கனிமவியல் சங்கம் பெர்த்தியரைட்டு கனிமத்தை Btr என்ற குறியீட்டால் அடையாளப்படுத்துகிறது.

## மேற்கோள்கள்

*Mineral galleries
*Mindat
*Webmineral

பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்
பகுப்பு:ஆண்டிமனி கனிமங்கள்
பகுப்பு:இரும்பு(II) கனிமங்கள்
கால்சிபோரைட்டு

**கால்சிபோரைட்டு** *(Calciborite)*  என்பது  CaB2O4 என்ற மூலக்கூற்று வாய்ப்பாட்டால்  விவரிக்கப்படும் ஒரு கனிமமாகும்.  

அரிய வகை கால்சியம் போரேட்டுக் கனிமமான இது 1955 ஆம் ஆண்டு உருசியாவில் யூரல் மலைப் பகுதியிலிலுள்ள செப்பு-போரான் படிவுகளில் முதன் முதலில் கண்டறியப்பட்டது.  குவார்ட்சு  தையோரைட்டு வகைப் பாறைகளில் ஊடுருவலாக சுண்ணப் பாறைகளுக்கு அருகில் ஒரு சுகார்ன் வகை கடினப்பாறையாக இது தோன்றுகிறது. மற்றொரு அரிய கால்சியம் போரேட்டுக் கனிமமான சிபிர்சுகைட்டு , கால்சைட்டு, டோலமைட்டு, கார்னட்டு, மாக்னடைட்டு மற்றும் பைராக்சீன்  போன்ற கனிமங்களுடன் பெரும்பாலும் சேர்ந்து காணப்படுகிறது. சப்பானின் பியுகா சுரங்கத்திலும் கால்சிபோரைட்டு கிடைப்பதாக கூறப்படுகிறது. 

பன்னாட்டு கனிமவியல் சங்கம் கால்சிபோரைட்டு கனிமத்தை Cbo என்ற குறியீட்டால் கோல்மனைட்டு கனிமத்தை அடையாளப்படுத்துகிறது. 

## மேற்கோள்கள்

பகுப்பு:கால்சியம் கனிமங்கள்
பகுப்பு:இனோபோரேட்டுகள்
பகுப்பு:நேர்ச்சாய்சதுரக் கனிமங்கள்
பகுப்பு:உருசியாவின் நிலவியல்
சிவகளை

**சிவகளை** (*Sivagalai*) என்பது தமிழ்நாட்டின் தூத்துக்குடி மாவட்டம், ஏரல் வட்டம், திருவைகுண்டம் ஊராட்சி ஒன்றியம், சிவகளை ஊராட்சியில் உள்ள ஒரு கிராமம் ஆகும். இது தூத்துக்குடியிலிருந்து 30 கி.மீ., திருவைகுண்டத்திலிருந்து 10 கி.மீ. மற்றும்  ஏரலிருந்து 6 கி.மீ. தொலைவிலும் உள்ளது. இக்கிராமத்தைச் சுற்றி நைனார்புரம், பறம்பு, பொட்டல், பராக்கிரமபாண்டி, மாங்கொட்டபுரம் மற்றும் ஆவாரங்காடு முதலிய கிராமங்கள் உள்ளன.

## தொல்லியல் அகழாய்வுகள்
சிவகளையில் 2000 ஏக்கர் பரப்பளவில் அமைந்துள்ள தொல்லியல்களத்தை சிவகளையைச்சார்ந்த, ஸ்ரீவைகுண்டம் ஸ்ரீகுமரகுருபரசுவாமிகள் மேல்நிலைப்பள்ளியில்  வரலாற்று ஆசிரியராக பணிபுரியும் ஆசிரியர் மாணிக்கம் என்பரால் கடந்த 5 ஆண்டுகளுக்கு முன்பு கண்டுபிடிக்கப்பட்டு தற்பொழுது சிவகளையில் 25 மே 2020 முதல் தமிழ்நாடு அரசு தொல்லியல் துறை முதல் கட்ட அகழாய்வுப் பணிகள் மேற்கொண்டு வருகிறது, இதற்கு தமிழக அரசு முதற்கட்ட அகழாய்விறௌகு ரூபாய் 58 இலட்சம் ஒதுக்கி அகழாய்வு நடைபெற்றது.தற்பொழுது இரண்டாம் கட்ட அகழாய்விற்கு ரூபாய் 34 இலட்சம் ஒதுக்கி சிவகளையை சுற்றியுள்ள ஒன்பது இடங்களில் நடைபெற்று வருகின்றன. இதில் சிவகளையில் நடைபெறும் அகழாய்வு பணியில் இதுவரை 40 முதுமக்கள் தாழிகள் கண்டெடுக்கப்பட்டுள்ளன. இதில் ஒரே குழியில் 16 முதுமக்கள் தாழிகள் கண்டெடுக்கப்பட்டன. மேலும், சிவகளையில் பழங்கால கல்வட்டங்கள் உள்ளிட்ட பொருட்களும் கிடைத்துள்ளன. இந்த தொல்லியல்களம் 2000 ஏக்கர் பரப்பளவில் சிவகளையை சுற்றி அமைந்துள்ளது. 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 1,139 வீடுகள் கொண்ட சிவகளை கிராமத்தில் மக்கள்தொகை 4,087 ஆகும். எழுத்தறிவு 86.53%, பாலின விகிதம் 1000 ஆண்களுக்கு 1053 பெண்கள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறைய 978 & 2 ஆகவுள்ளனர். தாமிரபரணி ஆற்றின் கரையில் உள்ள இக்கிராமத்தின் பொருளாதாரம் வேளாண்மையைச் சார்ந்துள்ள்து. 

## கோயில்கள்
சிவகளை கிராமத்தில் முத்துமாலை முப்பிடாரி அம்மன் கோயில், மாரியம்மன் கோயில், உச்சினி மாகாளியம்மன் கோயில், பத்திரகாளி கோயில், வெயிலுகந்த அம்மன் கோயில், முத்துமாலை அம்மன்,நாராயணசுவாமி கோவில்,குளக்கரை பெருமாள், சிவனைந்த பெருமாள் கோயில், சுந்தர விநாயகர் கோவில்,அருள்மிகு முத்தாரம்மன் கோவில்,கொடிக்கால்பத்து சுடலைமாடசாமி கோயில், முனியசாமி கோவில், புஷ்கல தேவி சமேத பெரும்படையார் சாஸ்தா கோயில் மற்றும்  இருளப்பசாமி சாமி கோயில்கள் உள்ளது.

## கல்வி
சிவகளை கிராமத்தில் ஒரு மேனிலைப் பள்ளி இருக்கிறது. ஒரு நடுநிலைப்பள்ளியும் மற்றும் 4 துவக்கப்பள்ளிகளும் உள்ளன.

## மேற்கோள்கள்

## வெளி இணைப்புகள்
*சிவகளை - தாமிரபரணி நாகரீகம் அதிசயம் - காணொலி 

பகுப்பு:தூத்துக்குடி மாவட்டத்திலுள்ள கிராமங்கள்
பகுப்பு:தமிழக தொல்லியற்களங்கள்

*[
சிவகளை-அகழாய்வில்- முதுமக்கள்-தாழிகள்-அரிய தகவல்கள்](https://youtube.com/y7B53IGyJjo
) 

பகுப்பு:தூத்துக்குடி மாவட்டத்திலுள்ள கிராமங்கள்
பகுப்பு:தமிழக தொல்லியற்களங்கள்
கதாநாயகி மொல்லா

**கதாநாயகி மொல்லா (Kathanayika Molla )** என்பது நகைச்சுவை நடிகர் பி. பத்மநாபம் என்பவர் இயக்கி 1970 ஆம் ஆண்டு தெலுங்கில் வெளிவந்த இந்தியத் திரைப்படமாகும். இந்தத் திரைப்படம் கவிஞர் மொல்லாவின் வாழ்க்கையை அடிப்படையாகக் கொண்டது. இதில் நடிகை வாணிசிறீ முக்கிய வேடத்தில் நடித்திருந்தார்.  இதில் *ஜகமே ராமமயம்* மற்றும் *மனிஷினி பிரம்மய்ய மேட்டிடோ செசெனயா*  போன்ற பாடல்கள் இடம்பெற்றுள்ளன.  மேலும் ஆந்திர அரசின் சிறந்த திரைப்படத்திற்கான நந்தி விருதையும் பெற்றது. 

## கதை
சமசுகிருதத்திலிருந்து தெலுங்கிற்கு இராமாயணத்தை மொழிபெயர்த்த கவிஞர் மொல்லாவின் வாழ்க்கையை அடிப்படையாகக் கொண்ட கதையாகும். 

## வெளி இணைப்புகள்
* Kathanayika Molla at IMDb.
* Kathanayika Molla Film At Basthi.com
பகுப்பு:இந்தியத் தெலுங்குத் திரைப்படங்கள்
பகுப்பு:1970 தெலுங்குத் திரைப்படங்கள்
ஆர்த்தர் இலிந்து

thumb|வலது
**ஆர்த்தர் இலிந்து** *(Artur Lind)*  எசுத்தோனியா நாட்டைச் சேர்ந்த ஓர் உயிரியலாளர் ஆவார். இவர் 1927 ஆம் ஆண்டு ஏப்ரல் மாதம் 6 ஆம் நாள் எசுத்தோனியாவின்  வாந்திரா நகரத்தில் பிறந்தார். எசுத்தோனியாவின்  மூலக்கூற்று உயிரியலின் நிறுவனர் என்று ஆர்த்தர் இலிந்து கருதப்படுகிறார். 

எசுத்தோனியாவின் இரண்டாவது மிகப்பெரிய நகரமான டார்ட்டு நகரிலுள்ள டார்ட்டு பல்கலைக்கழகத்தில் இவர் மருத்துவம் படித்தார். 

அந்த நேரத்தில் பயன்படுத்தப்பட்ட வலி நிவாரணி மருந்துகளுக்கு  ஏற்பட்ட ஒவ்வாமை காரணமாக  இவரால்  தொடர்ந்து  ஓர் அறுவை சிகிச்சை நிபுணராக பணியாற்ற முடியவில்லை. அதற்கு பதிலாக உயிர் வேதியியல் கற்பித்தலுக்கான கல்வியாளராக இவர் மாறினார். .
 
5எசு இரைபோசோம் வகை நீண்ட ஆர்.என். ஏ.  வை ஆர்த்தர் இலிந்து கண்டுபிடித்தார்.  
இவரது எச்சங்கள் டார்டுவில் உள்ள வனா-யானி  கல்லறையில் அடக்கம் செய்யப்பட்டுள்ளன.  அலெமிசுட்டே நகரத்தில் உள்ள செபபாயா  6 அலுவலக கட்டிடம் ஆர்த்தர் இலிந்தின் நினைவாகப்  பெயரிடப்பட்டது.  

1989 ஆம் ஆண்டு நவம்பர் மாதம் 30 ஆம் நாள் ஆர்த்தர் இலிந்து  காலமானார். 

## மேற்கோள்கள்

பகுப்பு:1927 பிறப்புகள்
பகுப்பு:1989 இறப்புகள்
பகுப்பு:உயிரியலாளர்கள்
ஜ. முகமது கனி

**ஜ. முகமது கனி** (*J. Mohammad Gani*) தமிழக அரசியல்வாதி ஆவார். இவர் 1984ஆம் ஆண்டு நடைபெற்ற தேர்தலில் புதுக்கோட்டை மாவட்டத்தின், புதுக்கோட்டை சட்டமன்றத் தொகுதியில் காங்கிரசு கட்சி சார்பில் போட்டியிட்டு வெற்றி பெற்றார். 1984 ஆம் ஆண்டு இத்தொகுதியிலிருந்த 137340 வாக்காளர்களில், மொத்தம் பதிவான 107384 வாக்குகளில் (78.2%) 63877 வாக்குகளை பெற்ற இவர், இரண்டாவதாக வாக்குகளைப் பெற்ற இந்தியப் பொதுவுடைமைக் கட்சியைச் சேர்ந்த சுப்பையாவை 37663 வாக்குகள் வித்தியாசத்தில் தோற்கடித்தார். 

### சட்டமன்ற உறுப்பினராக

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய முஸ்லிம்கள்
இராம்பூர், இமாச்சல பிரதேசம்

**இராம்பூர் புசார் (Rampur Bushahr)**  என்பது இந்திய மாநிலமான இமாச்சல பிரதேசத்தில் உள்ள சிம்லா மாவட்டத்தில் உள்ள ஒரு நகரம் மற்றும் நகராட்சி மன்றமாகும் . இது சிம்லாவிலிருந்து 130 கி.மீ தூரத்தில் உள்ளது. மேலும் தேசிய நெடுஞ்சாலை 5 உடன் தியோக், நர்கந்தா மற்றும் குமார்சைன் வழியாக செல்கிறது

## வரலாறு
thumb|360x360px| இராம்பூரில் சட்லஜ் பள்ளத்தாக்கு 1857
பிரித்தானியர்கள் இருபத்தி எட்டு சிம்லா மலை மாநிலங்களில் புசாகரில் (பசாகர் என்றும் அழைக்கப்படுகிறது) ஒரு காலத்தில் பிராந்திய மற்றும் கண்டம் சார்ந்த வர்த்தகத்தில் முதலீடு செய்வதற்கும் இமயமலை வளங்களை சுரண்டுவதற்கும் ஆர்வமாக இருந்தது. இது வடக்கே ஸ்பிதி பள்ளத்தாக்குடன், மேற்கில் குமார்சைன் மற்றும் அன்னி, கிழக்கில் கின்னௌர்  மற்றும் தெற்கில் ரோக்ரு மற்றும் கார்வால் ஆகியவற்றுடன் எல்லையாக உள்ளது. பிரிட்டிசு ஏகாதிபத்திய நிறுவனங்களில் ஒன்றாக இருந்த இது அரசியல்-பொருளாதார-பொருளாதார விசித்திரங்களுக்கு உட்பட்டது. 1947 இல் இந்திய ஒன்றியத்தில் சேர ஒப்புக் கொண்டது. 1948 மார்ச் 8, அன்று பஞ்சாப் மற்றும் சிம்லா ஆகிய இருபது சுதேச மலை மாநிலங்களுடன், பசாகர் ஒரு ஒப்பந்தத்தில் கையெழுத்திட்டது. இதன் விளைவாக இந்திய மாநிலமான இமாச்சல பிரதேசத்தில் அது சேர்க்கப்பட்டது. 

சட்லெஜின் இடது கரையில் 1,005 மீட்டர் தொலைவில் அமைந்துள்ள இராம்பூர் என்ற சிறிய நகரம் புசாகரின் குளிர்கால தலைநகராக செயல்பட்டது. மத்திய ஆசியா மற்றும் திபெத்துடன் இந்திய சந்தைகளில் இணைந்த முக்கிய வர்த்தக வழித்தடங்களுடன் நன்கு இணைந்திருந்ததால், இது வணிக நடவடிக்கைகளில் இணைந்திருந்தது. குறிப்பாக நவம்பர் மாதத்தில் லாவி கண்காட்சியின் போது, வடக்கு இமயமலையில் மிகப்பெரிய வர்த்தக நிகழ்வு காஷ்மீர், லடாக், யர்கண்ட் மற்றும் இந்திய நிலப்பரப்பில் இருந்து வர்த்தகர்களை ஈர்க்கிறது. ராம்பூரி கண்காட்சியின் தோற்றம் குறித்து, இந்திய மக்கள் தொகை கணக்கெடுப்பு (1961) தெரிவிக்கிறது: 

மேற்கு திபெத்தில் புனித தலங்களுக்கு புனித யாத்திரை செல்லும் வழிகளில் இராம்பூர் அமைந்துள்ளது. இந்த வழிகளை இந்துக்கள், பான் மற்றும் பௌத்தர்கள் பகிர்ந்து கொண்டனர். அதாவது கயிலை மலை  மற்றும் மானசரோவர் ஏரி போன்றவை. சமயப் பரப்பு மற்றும் யாத்திரை நடவடிக்கைகள், வர்த்தக சாத்தியங்களால் தீவிரமடைந்து. திபெத்திய பௌத்தம் இந்த எல்லைப் பகுதிகளில் உறுதியான பகுதியை உருவாக்கியது. மேல் கின்னாரில் உள்ள நம்க்யா கிராமத்திலிருந்து இருபத்தி இரண்டு கிலோமீட்டர் தொலைவில், மேற்கு திபெத்துக்குச் செல்லும் வணிக வழித்தடங்களை இணைக்கும் ஷிப்கி கணவாய்  அமைக்கப்பட்டது.  

## நிலவியல்
இராம்பூர் 31.45 ° வடக்கிலும்  77.63 ° கிழக்கிலும் அமைந்துள்ளது.  இது சராசரியாக 1021 மீட்டர் (4429 அடி) உயரத்தில் உள்ளது. இது சட்லஜ் ஆற்றின் கரையில் அமைந்துள்ள மிக அழகான இடமாகும். இந்த நகரம் ஆசியாவின் மிகப்பெரிய நிலத்தடி நீர்மின் திட்டத்தின் தாயகமாகும் . 

## குறிப்புகள்

## வெளி இணைப்புகள்
* Photographs of Rampur-Bushahr http://sas-space.sas.ac.uk/cgi/search/advanced?screen=Public%3A%3AEPrintSearch&_action_search=Search&_fulltext__merge=ALL&_fulltext_=&title_merge=ALL&title=rampur&creators_name_merge=ALL&creators_name=&date=&keywords_merge=ALL&keywords=&subjects_merge=ALL&divisions=war&divisions_merge=ALL&collections_merge=ALL&satisfyall=ALL&order=-date%2Fcreators_name%2Ftitle in SAS-Space

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
கறிதோசை

**கறிதோசை** என்பது தமிழர்களின் மரபுவழி சிற்றுணவு ஆகும். கோழிக்கறி, ஆட்டுக்கறி, மாட்டுக்கறி இவற்றில் ஏதாவது ஒன்றை நன்கு சமைத்து, அதில் சிறு பகுதியை எடுத்து தோசைக்குள் கறியை வைத்து செய்யப்படும் உணவிற்கு கறிதோசை என்று பெயர். தோசைமாவில் உள்ள அரிசியில் இருந்து மாவுச்சத்தும், தோசைமாவில் உள்ள உளுந்தில் இருந்து புரதச்சத்தும், கறியில் இருந்து புரதச்சத்தும் சேர்ந்து அனைத்து சத்துகளும் இந்த உணவினை சாப்பிடுவதன் மூலம் உடலுக்கு கிடைக்கும். மதுரையில் இந்த உணவு அதிகம் உண்ணப்படுகிறது

அதே மாவை இட்லியாக ஊற்றி கறிஇட்லியாகவும் செய்யலாம். ஈழத்தில் கறிஇட்லி உணவு அதிகம் உண்ணப்படுகிறது.

## வெளி இணைப்புகள்
கறிதோசை குறித்து https://www.youtube.com/watch?v=9tbCfBbz-FU https://www.youtube.com/watch?v=dkzV240CvD8 https://www.youtube.com/watch?v=rHnHxwqCPQo

பகுப்பு:தமிழர் சமையல்
தியோக்

thumb|குளிர்காலத்தில் தியோக்
thumb|தியோக் நகரம்
**தியோக் ( Theog )** என்பது இந்திய மாநிலமான இமாச்சல பிரதேசத்தில் சிம்லா மாவட்டத்தில்  உள்ள ஒரு நகரம் மற்றும் நகராட்சி குழுவாகும். இதன் முதல் குடியேற்றங்கள் 1902 இல் இருந்தன.

## மக்கள்தொகை
2001ஆம் ஆண்டு மக்கள் தொகைக் கணக்கெடுப்பின்படி  , தியோக்கின் மக்கள் தொகை 3,754 பேர் என்ற அள்வில் இருந்தது. ஆண்களில் 57 சதவீத மக்களும், பெண்களில் 43 சதவீத பேரும் உள்ளனர். தியோக்கின் சராசரி கல்வியறிவு விகிதம் 64 சதவீதமாகும். இது தேசிய சராசரியான 59.5 சதவீதத்தை விட அதிகமாகும்: ஆண்கள் கல்வியறிவு 73 சதவீதமும், மற்றும் பெண்கள் கல்வியறிவு 56 சதவீதமும் ஆகும். தியோக்கில், 12 சதவீத மக்கள் 6 வயதுக்குட்பட்டவர்கள் ஆவர். 1931ஆம் ஆண்டு மக்கள்தொகை கணக்கெடுப்பின்படி, தியோக்க்கின் மாநிலத்தின் மொத்த மக்கள் தொகை 6912 ஆக இருந்தது. 1931இல் தியோக் மாநிலத்தில் 6800 இந்துக்கள், 91 முஸ்லீம்கள் மற்றும் 21 சீக்கியர்கள் இருந்தனர்.

## நிலவியல்
தியோக் 31.12 ° வடகிலும் 77.35 ° கிழக்கிலும் அமைந்துள்ளது. இதன் சராசரி உயரம் 1965 மீட்டர் (6446 அடி) ஆகும். இது தேசிய நெடுஞ்சாலை 22 இல் ( இந்தியா-திபெத் சாலை ) அமைந்துள்ளது. இது சிம்லாவிலிருந்து 32 கி.மீ தூரத்தில் உள்ளது.  
thumb|குளிர்காலத்தில் தியோக்
தியோக் அதிகாரத்தின் கீழ் வரும் ஏராளமான கிராமங்கள் உள்ளன.

## போக்குவரத்து
தேசிய நெடுஞ்சாலை 5 மற்றும் தேசிய நெடுஞ்சாலை 705 வழியாக தியோக் இமாச்சலத்துடனும் இந்தியாவின் பிற பகுதிகளுடனும் நன்கு இணைக்கப்பட்டுள்ளது. தியோக் சிம்லா விமான நிலையத்திலிருந்து 45 கி.மீ தொலைவிலும், சிம்லா ரயில் நிலையத்திலிருந்து 32 கி.மீ தொலைவிலும் உள்ளது

## குறிப்புகள்

## வெளி இணைப்புகள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பா. அப்துல் சமது

**பா. அப்துல் சமது** (*P. Abdul Samad*) தமிழக அரசியல்வாதி ஆவார். இவர் 1989 ஆம் ஆண்டு நடைபெற்ற தேர்தலில் வேலூர் மாவட்டத்தின், வாணியம்பாடி சட்டமன்றத் தொகுதியில் இந்திய ஒன்றிய முஸ்லிம் லீக் கட்சி சார்பில் திராவிட முன்னேற்றக் கழகத்தின் உதயசூரியன் சின்னத்தில் போட்டியிட்டு வெற்றி பெற்றார்.

## குடும்பம்
அப்துல் சமதிற்கு சம்சாத் என்ற மனைவியும், நதீம் என்ற மகனும் உள்ளனர்.

## சட்டமன்ற உறுப்பினராக

## மேற்கோள்கள்

பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய முஸ்லிம்கள்
அப்துல் பாசித்

**அப்துல் பாசித்** (*H. Abdul Basith*) தமிழக அரசியல்வாதி ஆவார். இவர் 2006 ஆம் ஆண்டு நடைபெற்ற தேர்தலில் வேலூர் மாவட்டத்தின், வாணியம்பாடி (சட்டமன்றத் தொகுதியில் இந்திய ஒன்றிய முஸ்லிம் லீக்  கட்சி சார்பில் தி.மு.க உதய சூரியன் சின்னத்தில் போட்டியிட்டு வெற்றி பெற்றார். 

## பிறப்பும் கல்வியும்
வேலூர் மாவட்டத்தின் ஆம்பூர் நீலிக்கொல்லை மசூதி தெருவில் பிறந்த இவர் டிப்ளமோ பயின்றுள்ளார். 

## தொழில்
தோல் மற்றும் காலணிகள் தயாரிக்கும் எந்திரங்கள் தயாரிக்கும் தொழிலில் ஈடுபட்டுள்ளார்.

## முஸ்லீம் லீக்கில்
இந்திய ஒன்றிய முஸ்லிம் லீக்  கட்சியின் மாநிலச் செயலாளராக பணியாற்றுகின்றார்.

## சட்டமன்ற உறுப்பினராக

## மேற்கோள்கள்

பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய முஸ்லிம்கள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
நர்கந்தா

**நர்கந்தா** (**Narkanda)** என்பது இந்திய மாநிலமான இமாச்சல பிரதேசத்தில் உள்ள சிம்லா மாவட்டத்தில் உள்ள ஒரு நகரம் மற்றும் நகரப் பஞ்சாயத்து ஆகும். இது இமாச்சல பிரதேசத்தில் உள்ள இந்துஸ்தான்-திபெத் சாலையில் (என்ஹெச் 5) 2708 மீட்டர் உயரத்தில் ஒரு தேவதாரு காட்டுக்குள் உள்ளது. இது சிம்லாவிலிருந்து சுமார் 65 கி.மீ தூரத்தில் உள்ளது. மேலும் இமயமலை மலைத்தொடரால் சூழப்பட்டுள்ளது.   

இது குளிர்காலத்தில் ஒரு பனிச்சறுக்கு இடமாகும் . இது சிம்லாவை இராம்பூருடன் இணைக்கிறது. மேலும் இமாச்சலப் பிரதேசத்தின் பிரதான ஆப்பிள் தோட்டங்களுக்கான இணைப்பான தானேதருக்கு ஒரு மாற்றுப்பாதையாக இருக்கிறது. அங்கு சத்யானந்தா ஸ்டோக்ஸ்  என்ற அமெரிக்கர் ஆப்பிள் சாகுபடியை இமாச்சல பிரதேசத்திற்கு அறிமுகப்படுத்தினார்.

## நிலவியல்
thumb| நர்கந்தா நகரம் இன்று
thumb| நர்கந்தாவில் உள்ள டக் மாளிகை (1886)
நர்கந்தா 31.27 ° வடக்கிலிம் 77.45 ° கிழக்கிலும் அமைந்துள்ளது.  இதன் சராசரி உயரம் 2708 மீட்டர் (8599 அடி) ஆகும் . 3200 மீ (11,155 அடி) உயரத்தில் உள்ள அட்டு சிகரம் நர்கந்தாவிலிருந்து 8 கி.மீ தூரத்தில் உள்ளது. ஆப்பிள் பழத்தோட்டங்களுக்கு பெயர் பெற்ற கோட்கர் நர்கந்தாவிலிருந்து 16 கி.மீ தூரத்தில் உள்ளது . நர்கந்தாவிலிருந்து 18 கி.மீ தூரத்தில் உள்ள குமார்சைன் அருகிலுள்ள நகரமாகும். நர்கந்தா குமார்சேன் நிர்வாக துணைப்பிரிவின் கீழ் வருகிறது. சத்யானந்த் ஸ்டோக்ஸ் ஆப்பிளை இந்த இடத்திற்கு அறிமுகப்படுத்தி இந்த பகுதியின் பொருளாதாரத்தை வலுப்படுத்த உதவினார். இங்கு இன்று ஆப்பிள் உற்பத்தி மூலம் ரூ .3,000 கோடி நேரடி மற்றும் மறைமுக வருமானம் ஈட்டப்படுகிறது.  

## காலநிலை
இந்த நகரம் ஆண்டு முழுவதும் ஒரு இனிமையான வானிலையை கொண்டுள்ளது. ஏப்ரல் முதல் சூன் வரையிலான கோடை காலத்தில், அதிகபட்ச வெப்பநிலை 20 ° C ஆகவும், குறைந்தபட்ச வெப்பநிலை 10. C ஆகவும் இருக்கும். சூலை முதல் செப்டம்பர் மாதங்கள் வரை, நர்கந்தாவில் பருவமழை இருக்கும். அதே வேளையில், நவம்பர் முதல் மார்ச் வரையிலான மாதங்கள் இந்த நகரம் பனியால் மூடப்பட்டிருக்கும். இந்த நேரத்தில் அதிகபட்ச வெப்பநிலை 7-8 ° C மற்றும் இரவுகளில் 5 முதல் 10 ° C வரை குறையும்.  

## தாவரங்கள்
இப்பகுதியில் ஒரு பெரிய மிதமான காடு ஆதிக்கம் செலுத்துகிறது. பெரும்பாலும் கோனிஃபர், கருவாலி மரம், மேப்பிள், பாப்புலஸ், அஸ்குலஸ், கோரிலஸ், ஹோலி போன்ற இனங்கள் உள்ளன. இந்த மரங்களைத் தவிர, மரமஞ்சள்  போன்ற பல்வேறு வகையான புதர்கள் மற்றும் மலர் தாவரங்கள் இப்பகுதியில் வளர்கின்றன. சமீபத்தில், ஆப்பிள் பழத்தோட்டங்களுக்காக காடு அகற்றப்பட்டது. 

## மக்கள் தொகை
2010 மக்கள் தொகைக் கணக்கெடுப்வின்படி , நர்கந்தாவில் 2712 பேர் என்ற அளவில் மக்கள் தொகை இருந்தது. மக்கள்தொகையில்  ஆண்கள் 62 சதவீதமும்  பெண்கள் 38 சதவீதமாகவும் உள்ளனர். நர்கந்தாவின் சராசரி கல்வியறிவு விகிதம் 80 சதவீதமாகும். இது தேசிய சராசரியான 59.5 சதவீதத்தைவிட அதிகமாகும்: ஆண் கல்வியறிவு 85 சதவீதம், மற்றும் பெண் கல்வியறிவு 72சதவீதம். நர்கந்தாவில், 15 சதவீத மக்கள் 6 வயதுக்குட்பட்டவர்கள். இங்குள்ள சொந்த மொழி பகாரி, ஆனால் இந்தி மற்றும் ஆங்கிலம் கூட பேசப்படுகின்றன.

## குறிப்புகள்

## வெளி இணைப்புகள்

பகுப்பு:இமாச்சலப் பிரதேச மாநிலத்திலுள்ள ஊர்களும் நகரங்களும்
பிரடெரிக் தெபெல் பென்னெட்

**பிரடெரிக் தெபெல் பென்னெட்** *(Frederick Debell Bennett)*  இங்கிலாந்தைச் சேர்ந்த ஓர் உயிரியலாளர் ஆவார். இவர் வாழ்ந்த காலம் 1806 ஆம் ஆண்டு முதல் 1859 ஆம் ஆண்டு வரையுள்ள காலமாகும். அறுவை மருத்துவர்களின் இராயல் கல்லுரியிலும் இராயல் புவியியல் கழகத்திலும் பென்னெட் உறுப்பினராக இருந்தார். 
இங்கிலாந்து நாட்டின் தேவான் மாகாணத்தில் பென்னெட் பிறந்தார். 1828 ஆம் ஆண்டில் மருந்து விற்பனையாளர் சங்கத்தின் உரிமத்தையும் 1829 ஆம் ஆண்டில் அறுவை மருத்துவர்களின் இராயல் கல்லூரியின் உறுப்பினர் என்ற தகுதியையும் பெற்றார். பென்னட் முதன்முதலில் தேம்சு நதியில் நங்கூரமிட்டிருந்த மருத்துவக் கப்பலான கிராம்பசில் உதவி அறுவை சிகிச்சை நிபுணராக பணியாற்றினார். பின்னர் 1833 ஆம் ஆண்டில் இலண்டன் திமிங்கல வேட்டைக் கப்பலான டசுக்கனில் சேர்ந்தார். 1833 ஆம் ஆன்டு முதல் 1836 ஆம் ஆண்டு வரை இதே கப்பலில் உலகம் முழுவதும் பயணம் செய்தார். இந்த பயணத்தின் நோக்கம் திமிங்கலங்களையும் நிலப்பகுதி மற்றும் இயற்கையையும் ஆய்வு செய்வதாக அமைந்திருந்தது. திமிங்கலங்களின் பல இனங்களை பென்னெட் விவரித்திருக்கிறார். ரெமோரா ஆசுட்ராலிசு எனப்படும் உறிஞ்சும் இன திமிங்கலங்கள், நீள் சிறகு கடற்பறவை இனம், ஆப்பிரிக்க பறக்கும் மீன் போன்றவை சில உதாரணங்களாகும். மத்திய இலண்டனிலுள்ள சவுத்வார்க் மாவட்டத்திற்குத் திரும்பிய பின்னர் பென்னெட் மருத்துவம் பார்க்கத் தொடங்கினார். இங்குதான் 1859 ஆம் ஆண்டு தன்னுடைய 53 ஆம் வயதில் இறந்தார். 
## புத்தகம்
1833 ஆம் ஆண்டு முதல் 1836 ஆம் ஆண்டு வரையிலான உலக திமிங்கலப் பயணம் என்ற நூலை எழுதி இலண்டனில் 1940 ஆம் ஆண்டு வெளியிட்டார். 
## மேற்கோள்கள்

## புற இணைப்புகள்
* Explorers of the Pacific: European and American Discoveries in Polynesia. Frederick Debell Bennett

பகுப்பு:1806 பிறப்புகள்
பகுப்பு:1859 இறப்புகள்
பகுப்பு:பிரித்தானிய உயிரியலாளர்கள்
பகுப்பு:ஆங்கிலேய அறிவியலாளர்கள்
த. முகமது சலீம்

**த. முகமது சலீம்** (*T. Mohammad Saleem*)(16 ஏப்ரல் 1934-23 நவம்பர் 2012) என்பவர் தமிழ்நாட்டைச் சேர்ந்த மருத்துவரும், ஓர் அரசியல்வாதியும் ஆவார். இவர் 1984ஆம் ஆண்டு நடைபெற்ற தமிழ்நாடு சட்டமன்ற தேர்தலில் தேனி மாவட்டம் பெரியகுளம் தொகுதியிலிருந்து, அண்ணா திராவிட முன்னேற்றக் கழக வேட்பாளராக தமிழக சட்டசபைக்கு தேர்ந்தெடுக்கப்பட்டார்.

## இறப்பு
த. முகமது சலீம் 23 நவம்பர் 2012 அன்று காலமானார்.,

### சட்டமன்ற உறுப்பினராக

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தேனி மாவட்ட மக்கள்
பகுப்பு:இந்திய முஸ்லிம்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
எம். ஏ. ஹக்கீம்

**எம்.ஏ.ஹக்கீம்** (*M. A. Hakeem*)என்பவர் தமிழ்நாட்டைச் சேர்ந்த ஒரு அரசியல்வாதி ஆவார். இவர் 2001ஆம் ஆண்டு நடைபெற்ற தமிழ்நாடு சட்டமன்ற தேர்தலில் மதுரை மாவட்டம் மதுரை மத்தி தொகுதியிலிருந்து, தமிழ் மாநில காங்கிரசு வேட்பாளராக தமிழக சட்டசபைக்கு தேர்ந்தெடுக்கப்பட்டார்.

* 147 வாக்குகள் வித்தியாசத்தில் வெற்றி பெற்றதால் தேர்தலை செல்லாது என அறிவிக்க கோரி வழக்கு நடந்து வந்த நிலையில் அதில் வெற்றி பெற்றார்.
* 2002 ஆம் ஆண்டு அகில இந்திய தேசிய காங்கிரஸ் கட்சியுடன் ஏற்பட்ட பிணக்கில் தமிழ் மாநில காங்கிரஸ் கட்சி தனித்தே செயல்படும் என்று கூறி தனித்தே செயல்பட்டவர்.

### சட்டமன்ற உறுப்பினராக

## மேற்கோள்கள்

பகுப்பு:தமிழ் மாநில காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:மதுரை மாவட்ட மக்கள்
பகுப்பு:இந்திய முஸ்லிம்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்